cyanic-selkie/wikianc huggingface dataset:
Suidakra
Suidakra er et melodisk death metal band fra Tyskland som er inspirert av keltisk folkemusikk.
Polymyalgia rheumatica
Polymyalgia rheumatica (PMR) (fra gresk poly, «mange», og myalgia, «muskelsmerte». Kalles gjerne bare polymyalgi) er en betennelsestilstand i musklene, som forårsaker smerter og stivhet, vanligvis i nakke-, skulder- og hofteregionene. Smertene kan oppstå hurtig, eller tilta gradvis over tid.
Smertene følger i regelen en døgnvariasjon, hvor smertene og stivheten er mest uttalt på morgenen. Sykdommen er sterkt assosiert med sykdommen temporalis arteritt (betennelsestilstand i arteriene), og man regner med at det er stor grad av overlapp mellom disse sykdommene, både i forekomst og symptombilde.
Det er stor variasjon i hvor lang behandligstid som kreves før sykdommen går tilbake, men man regner med at de fleste vil kunne avslutte behandlingen etter 2-5 år.
Symptombilde
De dominerende symptomene ved polymyalgi er smerter og stivhet i nakke-, skulder- og hofteregionene. Smertene er middels til kraftige, og kan være så uttalte at de hindrer pasientene i sine daglige gjøremål. Symptomene er som regel mest uttalt på morgenen og etter søvn. Anemi, tretthet og mangel på appetitt ses også hyppig.
Etiologi og patogenese
Man kjenner ikke årsaken til polymyalgi. Man vet imidlertid at den oppstår ved at kroppens egne hvite blodlegemene angriper leddkapslene i kroppen slik at det oppstår en betennelsestilstand. Man har knyttet sykdommen til vevstypen HLA-DR4. Dette betyr at personer med denne vevstypen er disponert for å utvikle sykdommen, og at det er en arvelig komponent knyttet til risiko for utvikling av sykdommen.
Diagnose
Polymyalgi er vanskelig å diagnostisere, da det ikke finnes noen diagnostisk test. Symptombildet er også veldig overlappende med andre muskel- og skjelettlidelser, som gjør sykdommen vanskelig å skille fra f.eks. reumatoid artritt.
American College of Rheumatology har utarbeidet 7 diagnostiske kriterier i et forsøk på å gjøre diagnostikken enklere og mer standardisert. Det kreves at tre eller flere av kriteriene foreligger:
Behandling
Behandlingen er i hovedsak medikamentell, og innebærer glukokortikoider (kortison) som demper kroppens eget immunforsvar. Klassisk for polymyalgi, er at man får en rask og effektiv bedring av plagene.
Judith Heber
Anna Judith Heber (født 27. juni 1880 i Gol, død 8. oktober 1919 i Kristiania) var en norsk pianist og komponist.
Familie
Judith Heber var datter av prost Andreas Emil Hansen (1837–1919) og Anna Judith Sørensen (1848–1929). Hun var søster av litteraturviteren Lilly Heber og skuespilleren Abigail Heber g. Magnussøn. Navnet Heber hadde søsknene fra oldemoren. Dette fikk de tillatelse til å anta etter ansøkning til Kongen.
Liv og virke
Heber var elev av Agathe Backer Grøndahl, Astrid Onarheim og Dagmar Walle-Hansen. Hun gikk i harmonilære hos Gustav Fredrik Lange. I 1890-årene var hun en periode lærer ved Nøtterøy skole. I 1903 hadde hun et studieopphold i Berlin, hos Philipp Scharwenka.
Heber hadde sin konsertdebut i Kristiania i 1907. I hovedstaden hadde hun dessuten en komponistaften 17. september 1919. Kort etter døde hun, «den saa sørgelig tidlig døde Judith Heber, pianistinnen, henrykket alle ved sitt fornemme spil. Hun var som et snefnugg, et hvitt dun – bittelille, fotryllende Judith».
Piotr Brzózka
Piotr Brzózka (født 14. oktober 1989 Wodzisław Śląski) er en polsk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 32.
Martin Luthers salmer
Martin Luthers salmer spilte en viktig rolle i utbredningen av den evangelisk-lutherske tro og mange salmer har funnet vei til andre kirkesamfunn også.
Salmer til gudstjenesten
En konsekvens av reformasjonen ble at Martin Luther stod overfor en praktisk oppgave med å gi menighetene en ordning for hvordan de kunne feire gudstjeneste i tråd med den reformerte tro. Spørsmålet presset seg frem i årene 1521-1526, og startet mens Luther var i skjul på borgen Wartburg. Karlstadt hadde i sin reformiver begynt å endre radikalt på gudstjenesten i Wittenberg. Der oppstod konflikt med fyrsten, og tidlig i 1522 forlot Luther sitt skjulested og dukket opp i Wittenberg igjen for å rede ut trådene. Det initierte en veldig produktiv fase, hvor Luther arbeidet med gudstjenesteritualet, som endte med at Luther kom med sin Tyske messe (1526).
En av de midler han tok i bruk i denne periode og som ble en viktig del av det nye gudstjenesteritualet var salmer (ty. Kirchenlied, kirkesang). Luther valgte å skrive sangene på folkespråket, tysk. Salmene ble dermed et viktig redskap til å formidle evangeliet etter luthersk forståelse og var sammen med prekenen sentral i Den tyske messe. Selv om menighetssang hadde forekommet i middelalderen på folkespråk, var det langt vanligere med korsang, som regel til latinske tekster. Først med reformasjonen tok allsang i gudstjeneste fart. Det gikk lenge tregt, men nå alltid på folkespråket. Viktig for Luther var å lage tilstrekkelig enkle melodier som folk kunne lære seg.
Det at den evangelisk-lutherske lære ble båret på musikkens vinger var noe som også reformasjonen motstandere vitnet om. "Folk synger seg selv inn i den nye lære", konstaterte en - og en annen beklaget seg over at Luthers sanger har ledet flere sjeler i fortapelsen enn all hans skrifter og prekener.
Sammenlagt skrev Luther ca. 40 salmer (tre liturgiske sanger er ikke medregnet), hvorav 20 i løpet av et år (1523-24). En del baserte seg på bibelsalmer, andre var oversettelser av eldre latinske salmer, en del var korte folkeviser som ble revidert og tilføyd flere vers, og flere ble skrevet som didaktiske hjelpemidler til å lære seg kristen tro og liv. Innhold og motiv favnet vidt.
Luther hadde et uvanlig talent både poetisk og musikalsk. Han skrev musikken til mange av sine salmer selv, og hans litterære stil har høstet lovprisning av mange klassiske diktere som Coleridge, Heine og Carlyle.
Tekstene
Emnene som behandles i Luthers salmer er bredt (kirkeårets fester, samt katekismesalmer og parafraser over bibelske salmer), men frelse av nåde i Kristus er fokus i alle salmene. Luthers budskap sammenfattes i en setning i Vår Gud han er så fast en borg: "Han hjelper oss av nød og sorg". Begreper som 'hjelp' og 'nød' er å gjenfinne i ca. 1/3 av Luthers salmer. Han hadde et skarpt blikk for lidelsen i verden, men løfter samtidig opp en eksistensiell hjelp mitt i livet, her og nå gjennom Kristus.
Reformasjonen avskaffet skjærsilden og sjelemessene. Luther ville med sine salmer skjenke trøst, hvile og glede gjennom syndenes forlatelse og håpet om oppstandelse. Salmene sikter på å styrke troen og vekke til sann omvendelse.
Åndelig og verdslig musikk
Det har vært en vanlig oppfatning at Luther ikke skjelnet mellom åndelig og verdslig musikk, men at han så på tekstene som bærer av budskap. Som en følge av dette skulle han har overtatt verdslige sanger og gitt de et åndelig innhold. Robert Harrell avviser denne oppfatning og hevder at ingen av Luthers melodier kan føres tilbake til drikkeviser. Musikkhistorikeren Paul Nettle mener at Luther ble brydd av å høre samme melodi på vertshus og dansesteder, som han hadde brukt til sin salme Fra himlen høyt jeg kommer her. Derfor endret han melodien.
I samme åndedrag er Luther ofte tilskrevet sitatet "Hvorfor skal djevelen ha all den gode musikken?" (jf. Larry Normans sang "Why should the devil have all the good music?"), men det påvist av Paul S. Jones at sitatet ikke stammer fra Luther men fra en engelsk prest, Rowland Hill (1744–1833), som skrev tradisjonelle salmer.
Luther var opptatt av en samklang mellom tekst og melodi. Når han oversatte salmer betonte han at "teksten, notene, aksenten, melodien og likeledes hele det ytre uttrykk må være en genuin utvekst av den opprinnelige tekst og dens ånd". Han betraktet musikkens i selv selv som enten oppbyggelig eller skadelig.
Luthers salmebøker
Luther utga i 1524 et hefte med åtte salmer, hvor han selv hadde skrevet fire, som blir kalt Achtliederbuch" (Etlich Cristlich lider / Lobgesang und Psalm). Senere samme år ble en litt større versjon, Erfurter Enchiridion i Erfurt, utgitt med 26 salmer, hvorav Luther hadde skrevet 18 av disse. Og endelig ble Geystliche Gesangk Buchleyn med 31 salmer utgitt i Wittenberg. Her stod Luther bak 24 av salmene, samt et forord som redegjorde bakgrunnen for hans salmeinnsats. Luther noterte seg med glede, at andre hadde tatt opp hansken med enda større fremgang og forbedret hans salmer, men konstateret også at ikke alle hadde stort talent. Etterhvert florerte hans salmer i forskjellige versjoner og sammen med nyskrevne salmer, som ble forvekslet som hans egne. Derfor utga han i oplag i 1543, hvor han skrev ut navnene på salmeforfatterne. Tidligere hadde han gjort en dyd av å skrive anonymt. I det siste opplag innen hans død, som kom ut i 1545, inneholdt 129 salmer til 97 melodier. 37 av salmene var Luthers verk.
De ulike opplagene skjelnes som regel via forleggernes navn: Johann Walter med Geystliche Gesangk Buchleyn i 1525, Joseph Klug med Geistliche Lieder auff neue gehessert i 1529, og Valentin Babst med ''Geystliche Lieder. Mit einer newen Vorrhede'' i 1545.
Virkningshistorie
Studentene i Wittenberg, hvor Luther underviste, tok salmene til seg og førte de videre ut til resten av Tyskland og til andre land. Ifølge et dekret av Joakim I av Brandenburg var salmene forbudte. Salmerepertoaret var lenge lite i kirkene og de neste 200 år ble det sjeldent sunget andre sanger enn de som var i Valentin Babsts utgave av Luthers salmebok.
Salmene spredte seg hurtig til andre språkområder. I løpet av en generasjon var mange av Luthers salmer oversatt de flere nordiske språk (finsk litt senere). Salmene har stått seg forholdsvis godt helt inn i vår tid. Dog har tidsånden innimellom vendt seg mot salmene. I opplysningstiden fikk en tredjedel vike i Danmark og Island. Troen på fornuften og menneskets evner undergravet etterspørselen på den totale avhengighet til Kristus, som Luther fremhevet, og Bibelen fikk ikke bestemme gudstjenestelivet på samme måte. I Sverige og Finland var det først på 1900-tallet som man begynte å skrote Luthers salmer i større omfang.
Gjennom N.F.S. Grundtvig ble Luther gjenopplivet, men samtidig ble tekstene forvansket til en viss grad. Grundtvigs teologi smittet av seg, slik at kirken fikk en større plass og opplevelsen av nød, fornedring og død ble erstattet av gladere sinnsstemninger. I Finland satte 1800-tallets pietisme sitt preg på salmeoversettelsene med forsterkelse av mørke undertoner og betoning av menneskets litenhet og hjelpeløshet. I vår tid har man i allmennhet strevet etter å nærme seg Luthers egne tekster i oversettelsene.
I den norske salmebok er Luther representert med 16 salmer (12 egne tekster og 4 oversettelser). I den svenske salmebok er det 16 salmer (1986). I den danske salmebok er det 21 salmer (2002). Generelt er det tale om en nedadgående tendens. I Finland gikk andelen av Luthers salmer ut av det totale antall salmesynginger i gudstjenestene mellom 1975 og 2003 ned fra 4,7 % til 2,1 % av det totala antalet psalmsjungningar. I Sverige utgjør de kun 1,5 %.
Luthers mest kjente og verdsatte salme er Vår Gud han er så fast en borg. Salmen blir ofte kalt "reformasjonens kampsang".
Oversikt over Luthers salmer
Oversikten inneholder 39 salmer. Salmene 1-9 ble skrevet i 1523, og 10-24 i 1424. Fra og med 25 er det angitt i parentes hvilket år man regner med at salmen stammer fra.
Turdus
Turdus (ekte troster) er den mest tallrike av de 18 slektene i trostefamilien (Turdidae) og teller cirka 83 arter, hvorav 44 er monotypiske og én er utdødd. Utbredelsen er kosmopolitisk
I Norge er gråtrost (T. pilaris) mest vanlig, men ringtrost (T. torquatus), svarttrost (T. merula), gråstrupetrost (T. obscurus), rødflekktrost (T. naumanni), svartflekktrost (T. eunomus), svartstrupetrost (T. atrogularis), måltrost (T. philomelos), rødvingetrost (T. iliacus) og duetrost (T. viscivorus) enten hekker her eller besøker landet vårt av og til.
Taksonomi
Det er ikke konsensus om inndelingen av denne slekten. En ny studie fra 2020 hevder dessuten at det er 21 slekter i trostefamilien. Det kan imidlertid se ut som om Turdus oppsto i Vest-Palearktis, og at T. philomelos (måltrost) og T. viscivorus (duetrost) representerer de to eldste linjene.
Duffyia
Duffyia er en slekt av biller som tilhører den artsrike underfamilien Cerambycinae i familien trebukker (Cerambycidae).
Turdus
Biologi
Noen arter lever av insekter, mens andre er altetende. Flere av artene er trekkfugler.
Duffyia
Utseende
En middelsstor, avlang, mørk trebukk med forkortede dekkvinger. Oversiden er kledt med fine, oppstående hår. Hodet er forholdsvis bredt, vel så bredt som pronotum. Pronotum er nærmest timeglass-formet, innsnevret i midten, knudrete mer flere opphøyde knøler. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Beina er forholdsvis kraftige, leggene delvis lyse.
Turdus
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på gruppene følger Norsk navnekomité for fugl og er i henhold til Syvertsen et al. (2008, 2017).
Pseudocaeciliidae
Pseudocaeciliidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, alger og soppsporer.
Utseende
Små til middelsstore (2-3 mm), tettbygde, brune eller gule støvlus. Antennene består av 13 ledd, føttene er to- eller tre-leddete. Vingene virker hårete og er noen ganger læraktige. Vingeårene har mer enn en rekke av hår. Hårfrynsene langs ytterkanten består av hår som krysser hverandre. Årene Rs og M er delvis sammensmeltet eller forbundet med en tverråre. Cellen areola postica (ved forvingens bakkant) er avlang og ikke forbundet til M med en tverråre.
Levevis
Artene i denne familien lever på blader, gjerne flere sammen på visne blader som fortsatt henger på treet. Noen lager et glissent spinn som de gjemmer seg under.
Utbredelse
Familien forekommer i alle verdensdeler bortsett fra Antarktis, men det er få arter i nordområdene. Flest arter er det i varme deler av Asia. I Europa er det bare kjent to arter i sørøst.
Systematisk inndeling / europeiske arter
Systematikken innen gruppen støvlus følger. Calopsocidae bør muligens regnes som en undergruppe av Pseudocaeciliidae.
14. etappe av Vuelta a España 2019
14. etappe av Vuelta a España 2019 gikk fra San Vicente de la Barquera til Oviedo 7. september 2019.
Sam Bennett tok sin andre etappeseier.
’98 Live Meltdown
'98 Live Meltdown er det tredje konsertalbumet fra det britiske heavy-metal-bandet Judas Priest.
Albumet ble innspilt i 1998 og utgitt 29. september samme år. Det er det første av to konsertalbum med vokalist Tim «Ripper» Owens.
Sporliste
Alle spor av Rob Halford, K.K. Downing og Glenn Tipton unntatt hvor annet er nevnt.
FK Ufa
FK Ufa er en russisk fotballklubb fra byen Ufa i Republikken Basjkortostan 1200 km øst for Moskva. Klubben spiller i den øverste divisjonen i Russland.
Historie
Klubben ble grunnlagt i 2010, og spiller sine hjemmekamper på BetBoom Arena som har en tilskuerkapasitet på 15,234.
Spillerstall
Oppdatert 18. mai 2022.
Hakkebøf
Hakkebøf er en tradisjonell dansk matrett som ofte spises sammen med stekt løk, poteter og brun saus. Blant andre ingredienser kan være litt «surt og søtt» (sylteagurker, syltede rødbeter, rødkål eller lignende, samt en klatt tyttebærsyltetøy).
Hakkebøf er sirkelformet og består av hakket oksekjøtt som krydres på overflaten med salt og pepper og eventuelt andre krydderier, hvoretter den stekes på en panne i litt fett.
James Montgomery
James Montgomery (født 4. november 1771, død 30. april 1854) var en britisk salmedikter og forfatter. Han var sønn av en herrnhutisk pastor. Han ble tidlig sendt til kirkens skole, mens foreldrene dro som misjonærer til Vestindia der de døde.
Montgomery hadde ulike jobber etter at han hadde forlatt skolen, og prøvde også å få publisert dikt han hadde skrevet i London, uten at det lykkes ham. I 1792 ble han assistent for Mr. Gales som var auksjonarius, bokselger og trykker for Sheffield Register. Gales måtte forlate landet på grunn av sine politiske meninger i 1794, og Montgomery tok da over Sheffield Register. Han gav den nytt navn, Sheffield Iris, og var redaktør for den i 32 år deretter.
Som redaktør for Sheffield Iris ble også Montgomery utsatt for politisk fengsling. Først ble han fengslet i seks måneder for å ha skrevet om et opprør i Sheffield, så i tre måneder for å ha trykket et dikt som feiring av stormen på Bastillen. Dette diktet hadde han ikke skrevet selv, men i 1797 gav han ut en samling med egne dikt skrevet i fengselet; Prison Amusements.
Han solgte Sheffield Iris i 1825 og grunnla i stedet The Eclectic Review.
I barndommen hadde Montgomery tatt avstand fra kirken, men som 43-åring gikk han igjen inn i Brødremenigheten. Han ble deretter en ivrig arbeider for misjon og ble aktiv i Bibelselskapet.
Han skrev rundt 400 salmer og av disse er rundt 100 fremdeles i bruk. I Norsk Salmebok er han representert med to salmer og i Norsk salmebok 2013 med en. Salmene ble utgitt i tre bind og det ble også utgitt et bind med sekulære dikt der han særlig tok til ordet for å oppheve slaveriet.
EM i troppsgymnastikk 2018
Konkurranseformen er TeamGym, slik at det konkurreres sammenlagt i trampett, tumbling og frittstående.
Gerard Moultrie
Gerald Moultrie (født 16. september 1829, død 25. april 1885) var en engelsk salmedikter og hymnolog. Faren hans, John Moultrie, var også salmedikter. Gerald Moultrie var utdannet fra Rugby og Exeter College.
Han ble ordinert og hadde flere stillinger, men er best kjent som salmedikter. Han skrev flere salmer og oversatte også salmer. Den mest kjente av salmene hans er oversettelsen «Let All Mortal Flesh Keep Silence» (norsk: «Lat kvar jordisk skapning teia») som man også finner i ''Norsk Salmebok. Han publiserte flere verker som The Primer Set Forth at Large for the Use of the Faithful (1864), Hymns from the Post Reformation Editions (1864), The Devout Communicant (1867), Hymns and Lyrics for the Seasons and Saints' Days of the Church (1867), Cantica Sanctorum, også kalt Hymns for the Black Letter Saints Days in the English and Scottish Calendars (1880).
Ole-Jørgen Skog
Ole-Jørgen Skog (født 12. mars 1946 i Halden, død 2. oktober 2006) var en norsk sosiolog særlig kjent sin bruk av rasjonalitets- og nettverksteorier i sin forskning på alkoholkonsum og rusmiddelmisbruk.
Cristina Mascarreras Sabria
Cristina Mascarreras Sabria (født 6. desember 1980) er en spansk terrengsyklist.
Ole-Jørgen Skog
Han tok hovedfag i pedagogikk i 1973 og dr.philos-grad på en avhandling om alkoholkonsumets fordeling i norsk befolkning og mekanismer som genererer fordelingen av alkoholkonsum. Han arbeidet i en årrekke ved Statens institutt for rusmiddelforskning (SIRUS, før 2001 SIFA) og var leder av forskningsinstituttet fra 1988 til 1994. Han ble professor i sosiologi ved Universitetet i Oslo i 1995 hadde stillingen til sin død i 2006.
Skog hevdet at alkoholproblemer var forankret i drikkemønsteret blant folk flest, og at det var en glidende overgang mellom vanlig konsum og problematisk konsum (alkoholisme). Han sammenlignet forbruk i befolkningsnettverk med kulturer med høyt og lavt forbruk, og å holde opp reduksjon av problemer med alkohol hos et stort antall moderate forbrukere mot potensielle fordeler av skadereduksjon hos et lite antall storforbrukere.
Hans artikkel The collectivity of drinking cultures: A theory of the distribution of alcohol consumption fra 1985 ble i 2011 kåret til et av 25 viktigste bidrag til norsk sosiologi i Norsk sosiologisk kanon. Han ble i 2007 posthumt tildelt Norsk sosiologforenings hederspris for sitt arbeid.
Venera 10
Venera 10 (russisk ) var en sovjetisk romsonde, en del av Venera-programmet, for å utforske Venus. Den bestod av en orbiter og en lander. Den ble skutt opp 14. juni 1975 03:00:31 UTC.
Now That’s What I Call Music! 2
'Now That's What I Call Music! 2' er det andre samlealbumet i den norske Now That's What I Call Music-serien, og ble utgitt 22. mars 2010.
Eksterne lenker
Now That's What I Call Music! discography
Lisensfelling
Lisensfelling er en skademotivert felling av et bestemt antall individer av en viltart med hjemmel i Viltlovens § 12. Den kan bli satt i verk når store skader på bufe eller tamrein oppstår. Kvoten er fastsatt av offentlige myndigheter. For å medvirke i lisensfelling kreves det at jegeren er registrert som lisensjeger i Jegerregisteret.
Dagens norske lovverk åpner for lisensfelling av gaupe, jerv, brunbjørn og ulv. Lisensfelling er ikke jakt, men felling som er motivert ut fra ønske om skadereduksjon. Lisensfelling av samtlige rovviltarter blir omfattet av grunneierretten.
Lisensfelling er en fellingsform som skal sikre økt alminneliggjøring av rovviltartene og der en ønsker det med bred medvirkning av lokale jegere.
Ordningen betyr at storviltjegere kan registrere seg som lisensjegere på brunbjørn og felle bjørner i den lisensperioden og i det området som er fastsatt. Medvirkning i lisensfelling krever tillatelse av grunneier. I Finnmark er lisensfelling av brunbjørn forbeholdt innbyggerne i fylket.
15. etappe av Vuelta a España 2019
15. etappe av Vuelta a España 2019 gikk fra Tineo til Santuario de Nuestra Señora del Acebo 8. september 2019.
Sepp Kuss vant etappen.
Gyda Hansen
Gyda Hansen (født 7. februar 1938 i København, død 20. august 2010 ) var en dansk skuespiller.
Hennes karriere var meget fokusert på komedie og revy, ikke minst i Studenterrevyerne, hvor hun fikk en lang rekke roller på slutten av 1950-tallet. Dette ble tidlig på 1960-tallet etterfulgt av flere år ved en rekke teatre, samt engasjement i en rekke filmer.
Helmut Berthold
Helmut Berthold (født 19. april 1911, død 2000) var en tysk håndballspiller som deltok i de olympiske leker 1936 i Berlin.
Berthold ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Berthold spilte to kamper i OL-turneringen.
Bondefangeri i Vaterland
Bondefangeri i Vaterland er en norsk stumfilm fra 1911, som regnes som tapt.
Filmens innhold ble beskrevet som «gatepiker og lasaroner i Vaterland». Filmen hadde premiere på Kosmorama i Kristiania 11. november 1911.
Handling
Tidlig en morgen forlater en bonde hjemmet sitt i Grukkedal for å reise til Kristiania, hvor han skal selge grisen sin.
Marc Bassingthwaighte
Marc Bassingthwaighte (født 11. oktober 1983) er en namibisk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 30.
Marit Reitan
Marit Reitan (født 17. april 1964) er, fra juni 2020, prorektor for utdanning ved NTNU. Hun etterfulgte Berit Kjeldstad, som hadde vært konstituert siden september 2019.
Fra 1. august 2013 var Reitan dekan ved Fakultet for samfunnsvitenskap og teknologiledelse ved NTNU. I 2017 fikk hun fornyet tillit, og fortsatte som dekan i en ny åremålsperiode på fire år fra august 2017 ved Fakultet for samfunns- og utdanningsvitenskap, et fakultet som ble opprettet 1. januar 2017 som en følge av fusjonen mellom NTNU og Høgskolen i Gjøvik, Høgskolen i Sør-Trøndelag og Høgskolen i Ålesund. Denne åremålsperioden ble forkortet med ca. ett år, på grunn av at Reitan tiltrådte stillingen som prorektor for utdanning.
Hun er professor i statsvitenskap innenfor området offentlig politikk og administrasjon, og har særlig forsket på temaer knyttet til miljø- og energipolitikk, naturforvaltning og kommunalpolitikk.
Reitan er cand.polit. med hovedfag i statsvitenskap fra Universitetet i Oslo (1990) og dr.polit. i statsvitenskap fra samme institusjon (1998). Hun har tidligere vært forskningsassistent og forsker ved Norsk institutt for by- og regionforskning og stipendiat ved Institutt for statsvitenskap, Universitetet i Oslo. Hun har vært professor ved Institutt for sosiologi og statsvitenskap ved NTNU siden 2009 og førsteamanuensis i perioden 1998-2009.
Mellom 2009 og 2012 var hun instituttleder ved Institutt for sosiologi og statsvitenskap ved NTNU mellom 2009 og 2012. Hun var gjesteforsker ved University of California, Berkeley mellom 2012 og 2013.
Reitan har deltatt i flere forskningsprosjekter med nasjonal og internasjonal finansiering. I perioden 2006-2012 arbeidet hun med to prosjekter innenfor programmet «Demokrati og regional utvikling» i Norges forskningsråd (NFR), og hun arbeidet også med et prosjekt innenfor NRF-programmet «Klimaendringer og konsekvenser for Norge».
Hun har hatt ulike verv innenfor forsknings- og utdanningssektoren. Hun har vært leder av UHR-Samfunnsfag og hun er nestleder i SINTEF-styret. Hun har også vært styremedlem ved Norsk institutt for by- og regionforskning og Høgskolen i Lillehammer. Reitan deltok også i det regjeringsoppnevnte ekspertutvalget som utarbeidet lovforslaget som la grunnlaget for Naturmangfoldloven fra 2009.
Cristobal Silva
Cristobal Silva (født 12. oktober 1979) er en chilensk terrengsyklist.
Soudabeh Alishahi
Soudabeh Alishahi (født 22. mars 1963 ) er en iransk-norsk forfatter.
Hyllebærsuppe
Hyllebærsuppe er en tradisjonell dansk rett, som er lavet av saften fra hyllebær. Hyllebærsuppen spises varm og serveres med enten epler, melboller eller knuste kavringer. Suppen er en typisk vinterrett, som spises om høsten og vinteren, når bærene er modne. Hyllebærene og dermed også hyllebærsuppen inneholder store mengder av A- og C-vitaminer.
Suppen kan jevnes med potetmel eller maisstivelse til en passende konsistens. Retten finnes i mange varianter.
University of Chicago Oriental Institute
Oriental Institute of University of Chicago (kort: OI) hører til verdens fremste forskningsinstitusjoner innen egyptologi og Det nære østens alderdomkunnskap. Det ble grunnlagt i 1919 som institutt innen University of Chicago. Det har et eget arkeologisk museum.
Historie
Tanken om et slikt institutt går tilbake til James Henry Breasted, som også bygde opp Haskell Oriental Museums samlinger. Han foreslo ved slutten av første verdenskrig for John D. Rockefeller jr. at det burde opprettes et forskningsinstitutt som kunne granske den vestlige sivilisasjons røtter i Orienten. Rockefeller stilte til rådighet 50.000 US-dollar for en femårsperiode. Tilsvarende beløp ble skutt inn fra University of Chicago. Slik kunne instituttet grunnlegges i mai 1919. Arkitektkontoret Mayers Murray & Phillip planla dets bygning i Art déco/nygotisk stil. Bygningen stod ferdig i 1930 og ble innviet i 1931.
Samlinger
I instituttets museum er funn fra utgravninger i Egypt, Israel, Syria, Tyrkia, Irak og Iran. Blant artefaktene er det Megiddo-elfenbein, en samling av bronseartefakter fra Luristan, en 40 tonns lamassu fra Dur Šarrukin og en monumental statue av farao Tutankhamon. Her er også et leirtavle arkiv datert til ca 500 f.Kr. fra den persiske hovedstad Persepolis. Leirtavlene er skrevet på elamittisk dialekt og gir innblikk i akhameniderikets verdeng, noe man eller bare kjenner fra Herodots skrifter.
Prosjekter
Instituttet har forestått mange utgravninger i Midtøsten, og har også utviklet et 23-binds leksikon, Chicago Assyrian Dictionary. Dette er et verk som ble påbegynt i 1921 av Breasted som oppslagsbok for akkadisk. Det arbeides (2015) også på Chicago Hittite Dictionary og en ordbok for demotisk.
Hyundai Tucson
Hyundai Tucson (2004–) er en SUV i kompaktklassen fra koreanske Hyundai.
Første utgave (JM; 2004–09) var bygget på samme plattform som personbilen Hyundai Elantra og var navnet etter den amerikanske byen Tucson i motsetning til Santa Fe som i Hyundai Santa Fe.
Andre utgave (LM; 2009–15) var utviklet i Rüsselsheim. Den het i Norge og andre land Hyundai ix35, bortsett fra i USA, som heter Tucson, og ble i likhet med Kia cee'd og søsterbilen Kia Sportage bygget i slovakiske Zilina.
Varianten fuelcell (2005) var en testserie hydrogenbil, som fra 2013 kunne bestilles verden over.
Tredje utgave (TL; 2015–) er tegnet av tyskeren Peter Schreyer (født 1953), en del større ny 177 hk motor på bensin. Med tohjulsdrift og bare 132 hk bensin koster den minst 300 000 kroner i norske penger.
Høsten 2018 får den litt endret utseende og kan fås som elbil, mens Hyundai Nexo tar over som Hyundais hydrogen-SUV.
Otto Hasse
Otto Hasse (født 21. juni 1871 i Schlawe, Pommern, død 28. september 1942 i Berlin-Grunewald) var en tysk general og sjef for den militære overkommandoen Truppenamt i Weimarrepublikken.
Hasse ble 27. september 1890 Fahnenjunker i et infanteriregiment i Posen. Før første verdenskrig tjenestegjorde han i generalstaben og hos transportinspektøren. Under krigen tjenestegjorde han hovedsakelig i generalstaben, og ble tildelt Pour le Mérite med ekeløv for sitt arbeid som sjef for staben i et armékorps under det fjerde slaget i Flandern i april 1918.
Han gikk inn i det nyopprettede Reichswehr etter krigen og ble sjef for Truppenamt i 1922, og deltok året etter i de hemmelige samtalene i Moskva som oppfølging av Rapalloavtalen med Sovjetunionen.
I 1926 ble han utnevnt til generalløytnant og sjef for 3. divisjon. I 1929 ble han utnevnt til General der Infanterie og øverstkommanderende for gruppekommandoen i Berlin.
Hasse gikk ut av aktiv tjeneste 30. september 1932. Han er begravet i Invalidenfriedhof.
Lindsey Buckingham
Lindsey Buckingham (født 3. oktober 1949 i San Francisco i California) er en amerikansk musiker kjent som tidligere vokalist og gitarist i bandet Fleetwood Mac, som også ble tatt inn i The Rock and Roll Hall of Fame i 1998. Han er også kjent for sine fem soloutgivelser og deltakelse innen filmmusikk og veldedighetskonserter.
Biografi
Buckinghams musikalske karriere startet da han traff Stevie Nicks på high school, hvor de startet bandet Fritz Rabyne Memorial Band. Senere fikk dette paret en platekontrakt under bandnavnet Buckingham Nicks. De fikk sin første utgivelse i 1973 som ikke solgte etter forventningene. Til tross for dette fikk de på nyttårsaften 1974 et tilbud av Mick Fleetwood om å bli faste medlemmer av Fleetwood Mac. Med Buckingham og Nicks som medlemmer fikk gruppen en stilendring, og deres neste utgivelse, Fleetwood Mac (1975), ble en storselger, mens den neste utgivelsen etter denne; Rumours (1977), ble en av de mest solgte platene gjennom tidene.
På midten av 1980-tallet forlot han Fleetwood Mac til fordel for soloprosjekter, hvor han blant annet gav ut for to soloutgivelser og var med på å lage musikken til filmen Hjelp, vi må på ferie. Han deltok også på veldedighetsprosjektet USA for Africa og ble kreditert for låta «We Are the World». Han ble for øvrig fast medlem av Fleetwood Mac igjen i 1997, men deltok i 1992 på en konsert med bandet for å spille låta «Don't Stop», som var valgt av daværende president Bill Clinton som sin kampanjelåt.
Fijis parlament
Fijis parlament, består av 51 medlemmer som velges hvert fjerde år i et forholdstallsvalg hvor hele Fiji er én valgkrets.
Kallastuå
Kallastuå er et kunstgalleri etter kunstneren Kalla Skrøvseth (1913-1997) fra Tellesbø i Surnadal. Galleriet inneholder oljemalerier, mosaikker og pasteller fra hennes store produksjon. Kallastuå ble åpna 31. oktober 1998 og ligger cirka 2,3 km fra Skei sentrum, langs fylkesveien på nordsida av dalen.
Våren 2017 ble det oppdaget at bygningen hadde fått store vannskader. Ledelsen bestemte seg derfor for å holde galleriet stengt for publikum sommeren 2017, og bruke tiden på utbedringer av skadene. Også noen av verkene i samlingen ble påført vannskader. To eller tre av dem var totalskadet.
Bellevue stasjon
Bellevue er en S-banestasjon i Hansaviertel i Berlin. Den blir betjent av S-banetrafikk. Stasjonen har fått navn etter slottet Bellevue som ligger i nærheten, og som er residensen til Tysklands president.
Vicuña (Chile)
Vicuña er en by i Coquimbo-regionen i det nordlige Chile. Byen ble grunnlagt i Bernardo O'Higgins' regjeringstid for å sikre suverenitet over Elqui-dalen. Den berømte, chilenske poeten Gabriela Mistral, som blant annet mottok Nobelprisen i litteratur, ble født her i 1889.
Mamalluca-observatoriet ligger også her.
Ghostbusters: Afterlife
Ghostbusters: Afterlife er en amerikansk fantasy-komedie regissert av Jason Reitman, som også skrev manuset med Gil Kenan. Hovedrollene blir spilt av Mckenna Grace, Finn Wolfhard, Carrie Coon og Paul Rudd, samt Bill Murray, Sigourney Weaver, Dan Aykroyd, Ernie Hudson og Annie Potts, som gjentar rollene sine fra originalfilmene. Filmen er en oppfølger til Ghostbusters – Spøkelsesligaen (1984) og Ghostbusters II (1989), og det blir den fjerde totalt i Ghostbusters-serien. Afterlife følger en familie som flytter hjem til en småby, hvor de begynner å lære mer om hvem de er og byens hemmeligheter. Filmen har ingen tilknytning til Ghostbusters (2016).
Ghostbusters: Afterlife startet produksjonen 12. juli 2019, og etter planen skulle den bli utgitt i USA 10. juli 2020 av Sony Pictures. 31. mars 2020 kunngjorde Sony at filmen ble utsatt på grunn av koronaviruspandemien. Den hadde premiere i november 2021.
Handling
Etter å ha blitt kastet ut fra hjemmet sitt, blir en alenemor og hennes to barn tvunget til å flytte til et forfallet våningshus i Summerville, Oklahoma, som ble etterlatt til dem av barnas nå avdøde bestefar. Men en rekke uforklarlige jordskjelv forekommer, og merkelige hendelser skjer i en gammel gruve som en gang tilhørte en påstått okkultist Ivo Shandor.
Barna oppdager etter hvert bestefarens historie sammen med de originale Ghostbusters, som siden den gang i stor grad har blitt glemt av verden utenfor deres nærmeste tilhengere. Når flere nye overnaturlige fenomener oppstår og truer hele New York City, må barna sammen med familien og vennene deres bruke Ghostbuster sitt gamle utstyr for å redde byen.
Jaguar (mikroarkitektur)
AMD Jaguar Family 16h er en mikroarkitektur som ble skapt av AMD for bruk i deres APUer, og som er rettet mot et lavkostnadsmarked som krevde lavt strømforbruk. Den erstattet mikroarkitekturen Bobcat i midten av 2013 og er blitt etterfulgt av AMD's  arkitektur Puma i 2014. Den er to-veis superskalær med eksekvering utenfor rekkefølge. Den blir brukt i AMD's Semi-Custom Business Unit som et design for prosessorer og brukes av AMD i fire produktfamilier: Kabini for notatbøker og nettoper, Temash for nettbrett, Kyoto for micro-servers, og G-Serien for innebygde systemer. Både PlayStation 4 og Xbox One bruker brikker basert på Jaguar-arkitekturen, såvel som APUer fra AMD.
Paulo Costa
Paulo Henrique Costa, (født 21. april 1991 i Belo Horizonte i delstaten Minas Gerais, Brasil) er en brasiliansk MMA-utøver som siden 2017 har vært under kontrakt med UFC, der han stiller i vektklassen mellomvekt.
Costa viste sin offentlige støtte til den kontroversielle brasilianske presidentkandidaten Jair Bolsonaro da han besøkte ham på sykehuset etter at han ble knivstukket i september 2018.
Costa har sonet en seks måneders suspensjon for to overtredelser av dopingregelverket i 2017.
Nordre Skarsholttjønn naturreservat
Nordre Skarsholttjønn naturreservat har den eneste eksentriske høymyra som er vernet i Vestfold. I årenes løp har torvmosen på myra som ligger nordøst for Nordre Skarsholttjern, vokst seg over grunnvannsnivået. Myra har fått en hvelvet form, og kalles en høymyr. Sør i reservatet er det en fattig jordvannsmyr.
I tjernet og pyttene omkring er det funnet storsalamander. Den etter hvert sjeldne arten trives i små, fiskeløse dammer, og blir 10 til 15 cm lang.
Ivan Karaulov
Ivan Vjatsjeslavovitsj Karaulov (russisk: Иван Вячеславович Караулов) (født 23. juni 1980 i Petropavlovsk ) er en kasakhstansk tidligere skihopper som konkurrerte internasjonalt i årene 2000-2012.
Karaulov ble nummer 91 sammenlagt i verdenscupen 2004/05 og nummer 54 i 2005/06. Hans beste plassering i enkeltrenn i verdenscupen var 15. plass i storbakken i Sapporo 22. januar 2006. Han gikk ikke videre fra kvalifiseringen til noen av rennene han stilte opp i den tysk-østerrikske hoppuka.
Plasseringer i universiaden (studentlekene):
VM-plasseringer: (q = Ikke kvalifisert for hovedrenn.)
Karl Kreutzberg
Karl Kreutzberg (født 15. februar 1912, død 13. august 1977) var en tysk håndballspiller som deltok i de olympiske leker 1936 i Berlin.
Kreutzberg ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Kreutzberg spilte to kamper i OL-turneringen.
Lancetinae
Både imago og larvene lever i vann. De er avhengig av atmosfærisk luft for å leve, og den henter de i vannoverflaten.
Vannkalver er rovdyr både som larve og imago.
Utseende
Hydrodytinae er middelsstore, nokså smale og strømlinjeformede, litt flate vannkalver med gule og svarte tegninger.
Levevis
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet.
Utbredelse
Gruppen er har en sørlig utbredelse og er utbredt i Sør-Amerika, New Zealand og Australia.
Quintilio Mazzoncini
Quintilio Mazzoncini (født 1887) var en italiensk turner. Han representerte klubben Francesco Ferruccio Pistoia.
Han deltok i «Ekstralekene» 1906 i Athen, og var der med på det italienske laget som vant bronse i lagkonkurransen. Norge vant denne konkurransen, foran Danmark.
Buleuterion
Buleuterion eller Bouleuterion (gresk: βουλευτήριον), flertall Bouleuteria, er en bygning eller sal som rommer rådsforsamlingen i de antikke greske demokratiene. Det er flere rester etter buleuterier i Hellas og i de tidligere greske eller gresk koloniserte områder fra antikkens tid.
Ord, funksjon
En grunnleggende institusjon i antikkens greske bystater var deres boule, som bestod av borgernes representanter og som trådte sammen for å drøfre og fatte beslutninger om byens felleanliggender. Ordet bouleuterion kommer fra boule («råd») og suffikset -terion (sted der noe gjøres).
I noen byer hadde bygninger med samme eller liugnende funksjon andre betegnelser, som synedrion (συνέδριον / latin: sunédrion) i Messene eller gerontikon i Nysa.
Beskrivelse
Byggverkets indre var av form som en liten teatersal, med stigende sitterekker vwendt mot et sentralt eller fremskutt talefelt. ASitterekkene kunne vøre arrangert i halvbueform (som for eksempel i Milet) eller rettvinklet (som for eksempel i Priene). Dessuten fantes det atskillig med enklere løsninger, som for eksempel med sittebenker som stod bak hverandre på samme plan.
Ettersom det som oftest dreide seg om rett store rettvinklede bygninger, hvis kortside alene kunne være på over 15 meters bredde, ble det gjerne påkrevet med indre støttverk eller søylerekker for å komme til rette med takkonstruksjonen over de relativt store flater.
Ofte ble bouleuteria gitt forseggjorte inngangspartier, gjerne kombinert med søylehaller (Milet). De var som representasjonsbygg gjerne anbragt sentralt og prominent i bybildet.
Olympia
Bouleuteriet i Olympia i Hellas er byens administrasjonsbygning. Den har form som et tidlig gresk tempel i en slags kvadratisk hestesko og har trinnvise seterekker. Byens bouleuterion var nær dens agora.
Athen
Athens boule er bedre kjent som «de fem hundres råd». Dette byrådet møttes i bygningen kalt bouleuterion på Athens gamle agora. Her er også rester at et enda eldre bouleuterion.
Andre bouleuteria
Foruten i de ovennevnte byer finner man rester av bouleuteria for eksempel i Apollonia, i Delfi (med dobbeltapsider), Efesos, Iasos, Delos og Paestum. En bygningsrest i Palmyra (som ikke var gresk og heller ikke demokratisk) er av noen blitt tentativt identifisert som byens bouleuterion.
Catriel Soto
Catriel Andres Soto (født 29. april 1987) er en argentinsk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 26.
Constance Collier
Constance Collier (født Laura Constance Hardie 22. januar 1878, død 21. mai 1955) var en britiskfødt amerikansk skuespillerinne og skuespillerinstruktør.
Biografi
Laura Constance Hardie ble født 22. januar 1878 i Windsor i Berkshire. Bare tre år gammel debuterte hun på teaterscenen da hun spilte alven Erteblomst i En midtsommernattsdrøm. I 1893, da hun var 15 år gammel, ble hun en del av Gaiety Girls, en kjent dansegruppe som var basert på Gaiety Theatre i London. Hun var både høy og vakker og fikk mye oppmerksomhet.
Den 27. desember 1906 hadde Beerbohm Trees ekstravagante nyoppsetning av Antonius og Kleopatra premiere på His Majesty's Theatre, med Tree i rollen som Marcus Antonius og Collier som Kleopatra. Hun ble kritikerrost for innsatsen sin. Tree var kjent for sine realistiske produksjoner og designeren hans, Percy Macquoid, kledde Collier opp i en rekke spektakulære kostymer. Senere uttalte Collier:
Collier hadde etablert seg som en populær og anerkjent skuespillerinne. I januar 1908 hadde hun sammen med Tree hovedrollen i J. Comyns Carrs nye teaterstykke, Mysteriet Edwin Drood, basert på Charles Dickens' unferdige roman med samme navn, på His Majesty's Theatre. Senere samme år, gjennomførte hun den første av mange turneer i USA. Underveis i den andre, sammen med Tree i 1916, spilte hun inn fire stumfilmer, inkludert en ukreditert opptreden i D. W. Griffiths Intolerance og som lady Macbeth i Trees første, og lite suksessfulle filmversjon av William Shakespeares Macbeth.
I 1905 giftet Collier seg med den irske skuespilleren Julian Boyles, som var kjent under artistnavnet Julian Le'Estrange. De opptrådte sammen i mange år frem til han døde av influensa i New York i 1918. På begynnelsen av 1920-tallet innledet hun et nært vennskap med Ivor Novello. Hans første teaterstykke, The Rat, var skrevet i samarbeid med henne i 1924. De spilte også i flere teaterstykker sammen, inkludert den britiske versjonen av den amerikanske suksessen The Firebrand, skrevet av Edwin Justus Mayer.
Da Collier ankom Hollywood i 1935, ble hun hyret inn av Luise Rainer for å lære henne bedre skuespilleregenskaper, både på teateret og på film, og forbedre engelsken hennes. Collier spilte også i filmene Før teppet går op (1937), Mitchell Leisens Kitty (1945), Paulines eventyr med Betty Hutton, Alfred Hitchcocks Repet (1948) og Otto Premingers Hypnotisøren (1949). Under innspillingen av Før teppet går op ble hun god venninne med Katharine Hepburn, et vennskap som varte resten av Colliers liv.
Hun ble tildelt American Shakespeare Festival Theatre Award, for sin lange og tro tjeneste som skuespillerinstruktør for skuespillere i Shakespearske roller. Collier var dramalæreren til mange kjente skuespillere, blant annet for Katharine Hepburn mens hun på verdensturne med Shakespeare-teaterstykker på 1950-tallet.
Collier døde 21. mai 1955 i New York. Hepburn «arvet» sekretæren hennes, Phyllis Wilbourn. Hun ble hos Hepburn i 40 år.
Pembius
Pembius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, spinkel, mørk trebukk med forkortede dekkvinger. Antennenes indre del og dekkvingene er lysere. Antennene er tynne og litt kortere enn kroppen. Pronotum er sylindrisk, lengre enn bredt. Dekkvingene er smale og forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Bakbeina er lange og tynne.
Utbredelse
Arten er utbredt i Sør-Afrika.
Melbolle
Melboller er en ingrediens i varme og kalde supper. De kan for eksempel være en del av hønse- eller oksekjøttssupper og de opptrer hyppig sammen med kjøttboller. De kan også finnes i kalde fruktsupper eller bollemælk (varm melk med store faste melboller), selv om begge deler neppe er utbredt i dag. De laves av en såkalt oppbakt deig, som er en deig uten gjær bestående av hvetemel, smør/fett, vann og egg.
For å fremstille den oppbakte deig til melboller røres melet med smeltet fett og det tilsettes kokende vann. Når deigen er avkjølt røres det egg i, melbollene formes og kokes i kort tid.
Minstrelstrofe
Minstrelstrofe er strofen i sanger og dikt, der sangeren eller dikteren står frem i førsteperson, gjerne med en oppfordring til publikum om å lytte til sangen. Strofen kan gjerne være i innledningen. Sangeren er en instans utenfor teksten som trer inn i teksten for å angi tema. Slike innledninger er typiske for moraliserende, fortellende viser.
Navnet er knyttet til rollen som minstrel, en type middelalderens trubadurer av chansons de geste.
Eksempel
Et eksempel på slik minstrelstofe er åpningen av Draumkvedet:
«Vi' du me lye, eg kvea kan um einkvan nytan drengjen – alt um 'n Olav Åsteson, som heve sovi so lengje.»
Bruce P. Crandall
Bruce P. Crandall (født i 1933) er en tidligere amerikansk offiser som mottok medaljen Medal of Honor for sin innsats under slaget i Ia Drang under Vietnamkrigen. Under dette slaget fløy han til sammen 22 oppdrag i et ubevæpnet helikopter inn i fiendens ild for å hente ammunisjon og forsyninger og evakuere de sårede amerikanske soldatene.
Ved slutten av Vietnam-krigen hadde han fløyet til sammen over 900 kampoppdrag med helikopter. I hans siste oppdrag for hæren var han overingeniør og rådgiver for California Army National Guard og i 1977 pensjonerte han seg fra hæren med graden oberstløytnant. Etter at han forlot hæren fikk han en mastergrad i Public Administration fra Golden Gate University.
Etter at han forlot hæren jobbet han i flere stillinger i flere ulike delstater før han til slutt bosatte seg i sin hjemstat Washington der han fremdeles bor sammen med sin kone. Han ble blant annet tildelt Medal of Honor, Purple Heart, Distinguished Service Cross og mange flere medaljer for sine militære tjenester i Vietnam.
16. etappe av Vuelta a España 2019
16. etappe av Vuelta a España 2019 gikk fra Pravia til Puerto de La Cubilla 9. september 2019.
Jakob Fuglsang vant etappen.